המאסטר (דוקטור הו)

המאסטר (באנגלית: The Master או בשמו הנשי: The Mistress) הוא דמות בדיונית והאנטגוניסט הראשי מסדרת המדע הבדיוני הבריטית דוקטור הו

ילדות

כשהמאסטר היה בן 8 הוא נלקח על ידי אדוני הזמן כדי להסתכל (כמו כל אדון זמן בגיל 8) לתוך Untempered schism שהוא מעיין קרע בזמן עצמו דרכו ניתן לראות את כל המערבולת (מערבולת הזמן, לדבריו של הדוקטור) שנמצא על כוכב הלכת של אדוני הזמן גאליפריי, המראה של הקרע ועוצמתו גרמו למאסטר להשתגע ומאז הוא שומע בראשו קצב תופים קבוע, שהפך לסימן ההיכר שלו (בספיישל "סוף הזמן" מתברר כי קולות התיפוף שהם למעשה הקול של הלב של אדון זמן הושתלו שם על ידי מנהיג אדוני הזמן, רסילון). ידוע שבעברו היה המאסטר חבר טוב של הדוקטור אך מאוחר יותר הפכו לאויבים.

במהלך הסדרה הקלאסית (1971-1989)

המאסטר הופיע בסדרה בפעם הראשונה בשנת 1971 בעונה השמינית של הסדרה הישנה בסיפור "טרור האטונס" (Teror of the Atuns) הוא גולם על ידי רוג'ר דלגדו, שהופיע בתור אויב במהלך כל העונה השמינית ובעוד כמה סיפורים אחרים בסדרה. בשנים אלו התגלה כשרונו של מאסטר בהיפנוזה. הוא נלחם נגד הדוקטור השלישי. מאוחר יותר המאסטר התחדש אחרי שסוזן פורמן, נכדתו של הדוקטור, גרמה לפיצוץ שפגע בו. הוא גולם על ידי פיטר פראט, וגאופרי ביוורס, הוא גרם (בלי כוונה) לדוקטור הרביעי להפרד משרה ג'יין סמית' בכך שקרא לו לבוא לגאליפריי שלבני אדם אסור היה לבקר בו באותו הזמן. הגרסה הזאת של המאסטר הייתה בעצם אמורה להיות האחרונה שלו אבל הוא הצליח להרוג מישהו בשם טרמאס ולהשתלב בגופו כשהוא כבר גסס אחרי הקרב האחרון עם הדוקטור. המאסטר הזה נישאר באותו הגוף עד 1989. הוא גרם להתחדשות של הדוקטור הרביעי ומאז הוא פגש בכל דוקטור עד 1989.

מותו

בשלב לא ידוע בחייו המאסטר שינה את גופו שוב וניתפס על ידי זן חייזרים סדיסטים בשם הדאלקים אשר הוציאו אותו להורג על כוכב ביתם סקארו, בקשתו האחרונה הייתה שהדוקטור (השביעי באותו זמן) יקח את השאריות שלו בחזרה לגאליפריי, אך בדרך הוא גרם נזק לטארדיס של הדוקטור שהתרסקה על כדור הארץ בשנת 1999 שם הדוקטור התחדש שוב. המאסטר הצליח להיכנס לתוך גופו של אדם בשם ברוס, הוא חשש שהוא עומד למות ולכן ניסה לגנוב את שאר ההתחדשויות של הדוקטור (5 התחדשויות), הוא הרג את המלווה של הדוקטור גרייס הולוואי ואת המלווה שלו עצמו צ'נג לי אך שניהם חזרו לחיים מאוחר יותר. הוא נהרג בעצמו כנישאב לתוך עיין ההרמוניה שנמצאת בטארדיס של הדוקטור, הדוקטור ניסה לעזור לו אך לא הצליח.

חזרה

המאסטר הופיע בסדרה המחודשת בפעם הראשונה בעונה השלישית של הסדרה המחודשת בפרק "יוטופיה" בתור המדען פרופסור יאנה, לאחר שהפך את עצמו לבן אדם. המלווה החדשה של הדוקטור מרתה ג'ונס גרמה לו להפוך בחזרה לאדון זמן, הוא גנב את הטארדיס של הדוקטור וחזר לכדור הארץ בשנת 2007 שם הוא זכה בבחירות לראשות ממשלת בריטניה תחת השם הרולד סאקסון. כעבור שנה, הוא מארגן מפגש מתוקשר עם יצורים בשם הטוקלופיין שמאוחר יותר התגלו כבני האדם האחרונים שחיו בשנת 100 טריליון. גזע זה ציית בעיוורון למאסטר והשתלט על כדור הארץ, תוך שהוא הורג עשירית מאוכלוסיית העולם כדי להרתיע. המאסטר החזיק את הדוקטור בתור שבוי שלו, שהפך לזקן אחרי שהמאסטר פגע בו. הוא שלט בעולם בדיקטטורה אכזרית מאד במשך שנה. בסוף השנה, רגע לפני שהמאסטר משתלט על כל היקום, הדוקטור הצליח לחזור לגילו המקורי, עם הרבה עזרה מג'ונס, והמאסטר נרצח על ידי אשתו, לוסי סאקסון. השנה שבה המאסטר שלט בעולם נמחקה מההיסטוריה ולוסי נכנסה לכלא על שרצחה את ראש ממשלת בריטניה.

חזרה לחיים

בשנת 2010 המאסטר חזר לחיים בעזרתם של חלק מאנשיו, לוסי הרגה את עצמה בניסיון להרוג אותו אך לא הצליחה, הדוקטור הגיע לכוכב הלכת של האוד שבישרו לו על חזרתו של המאסטר וגרמו לו לרוץ בחזרה לטארדיס שלו ואל כדור הארץ, שם הוא פגש את המאסטר. המאסטר מאלץ את הדוקטור להקשיב לקולות התיפוף בראשו, ונראה כי הדוקטור מזהה אותם,אך לפני שהוא יכול ללמוד עוד, המאסטר נחטף על ידי ג'ושוה נייסמית', שביקש ממנו לעזור לו עם מכשיר חייזרי שמצא במטרה להעניק לבתו חיי נצח. במקום זאת, המאסטר ניצל אותו כדי להשתלט על העולם ולהפוך את כל בני האדם לכפילים שלו. בהמשך מגלה המאסטר את מקור התיפוף שבראשו. רסילון, מנהיג אדוני הזמן שהחזיר אותו לחיים אחרי שמת ב-1999, ניסה לקרוא לו כדי שהוא יעזור לאדוני הזמן לצאת מנעילת הזמן שהוטלה על מלחמת הזמן ולהשמיד את הזמן. בסופו של דבר, אחרי שרסילון הפך את בני האדם בחזרה לבני אדם והדוקטור הצליח להחזיר את אדוני הזמן למלחמה, המאסטר הקריב את עצמו כדי להציל את הדוקטור (ממש לפני שאדוני הזמן חזרו למלחמה), וחזר עם אדוני הזמן למלחמה.

מיסי

בשנת 2014, בעונה השמינית של הסדרה החדשה, חזר המאסטר בדרך לא ידועה והפעם כאישה בשם מיסי, ששמה לעצמה למטרה להחיות את כל המתים על פני כדור הארץ ולהפוך אותם לסייברמנים. בסוף העונה, הדוקטור הורג אותה.
בעונה 9, מיסי חוזרת ואף טוענת שהיא החבר הכי טוב של הדוקטור. היא מובלת יחד איתו וקלרה לכוכב הדאלקים שם היא מכניסה את קלרה לדאלק ומנסה לגרום לדוקטור להרוג אותה, לאחר מכן ננטשת מאחור כאשר קלרה והדוקטור עוזבים.